Вукашин није успео искористити победу на Косову. Једини резултат битке било је рашчишћавање односа са царем Урошем. Након Косовске битке, Вукашин се и званично сматрао независним од њега. У писму Дубровнику он себе назива господарем "земљи српској и Грком западним странама" без икаквог помињања Уроша. Урош нестаје из политичког живота. Више му се не обраћа ни Хиландар, па чак ни Дубровчани који су одувек били присталице легитимитета. Још један од резултата битке на Косову јесте стварање непријатељства између Лазара Хребељановића и Николе Алтомановића што ће се убрзо после Маричке битке показати кобним по Алтомановића.